Es fotus foi tradu dia 13 di seténbru di 2009 na un jantar na un restoranti na NewBerdford ki “A Comissão Organizadora do Jantar de Gala do Sr. Presidente da República de Cabo Verde, Sua Excelência Pedro Verona Rodrigues Pires” organiza pa di fórma umildi y onróza presta un justa omenájen a Sr. Carlos Tavares, un ativista y distintu menbru di nos kumunidadi, pa se korájen izenplar, eroismu y elevado spritu umanu, kantu ki el kontribui pa alonga vida di nos konterrâniu y stimadu amigu Norberto Tavares, un grandi múziku y konpozitor ki onti dexa nos Kabuverdi di Speransa di lutu y ku txeu dór.
Norberto Tavares, La Na Séu Bo É Un Stréla Livri
Pa Agnelo A. Montrond, USA
Porton di séu di nos kultura dja abri
Pa resebe más un fidju di nos txon ki dja subi
Norberto, la na séu bo é un stréla livri
Un Sol di melodia-l nos múzika ku bu létra sabi
//
Norberto bu bai má bu fika na Mimória
Di Nos Nason sénpri ta sunha ku vitória
Justisa, integridadi, karáter, amizadi é jóias na bu glória
Nos unidadi é inu na Rubera ku alegria di Maria
//
Bus óbras é Nos Eransa
Pa Nos Kabuverdi di Speransa
Gritu rixu é simentera na Txon di bu Kunfiansa
//
Volta pa Nos Térra Kabuverdi
É sina di un kabuverdianu konbatenti di liberdadi
Inda ki é na fin di idadi
Itérnu diskansu pa bu Alma, Norberto!
kea_Latn kea_Latn pap_Latn kea_Latn kea_Latn kea_Latn kea_Latn unk kea_Latn kea_Latn kea_Latn kea_Latn unk kea_Latn kea_Latn kea_Latn unk kea_Latn kea_Latn kea_Latn kea_Latn